rejauldu/bengali-wikipedia huggingface dataset:
ডোন্ড্রা (, ) হলো শ্রীলঙ্কার দক্ষিণতম প্রদেশের মাতারার নিকটবর্তী ভারত মহাসাগরে শ্রীলঙ্কার সর্বদক্ষিণ প্রান্তের একটি বসতি। ডোন্ড্রা শীর্ষ বাতিঘর, তেনাভারমের কয়েকটি হিন্দু মন্দিরের ধ্বংসাবশেষ এবং একটি বিহার (বৌদ্ধ মন্দির) এর চারিধারের অঞ্চলসমূহে অবস্থিত।   ব্যুৎপত্তি  রাজা নিশাঙ্কামাল্লা (১১৮৭-১১৯৬)-এর শাসনামলের ডাম্বুলা গুহা মন্দির হতে প্রাপ্ত প্রস্তরলিপি সবচেয়ে প্রাচীন দলিল, যেখানে দেবী নুওয়ারা নামটির, যার দ্বারা "ঈশ্বরের নগর" বুঝায়, এর উল্লেখ রয়েছে। শহরের নামটির পালি ভাষার রূপ দেব নগর -এর প্রথম উল্লেখ পাওয়া যায় মহাবংশ উপাখ্যানে রাজা প্রথম বিজয়বাহু (১০৫৮-১১১৪) -এর বিবরণের সাথে।The Buddhist Vishnu: Religious Transformation, Politics, and Culture, By John C. Holt, pp. 5, 67-87, 97-100, 113, 257, 343, 413 (Columbia University Press)  ডোন্ড্রা নামটি সিংহলি ভাষার 'দেবীনুওয়ারা' বা 'দেবেন্দ্র' নামের ইংরেজিকরণ-কৃত রূপ।  অনেকের মতে, ডোন্ড্রা নামটি মূল তামিল শব্দ থাইভানথুরাই ("ঈশ্বরের বন্দর") এর একটি রূপ।   ইতিহাস  ঐতিহাসিকভাবে দেবিনুওয়ারা মন্দির বন্দর শহর বা দেবিনুওয়ারা মন্দির শহর নামে পরিচিত ডোন্ড্রা ১৬দশ শতকের শেষভাগ পর্যন্ত একটি ঐতিহাসিক মন্দির ও বন্দর শহরের মিশ্র রূপ ছিলো। এটি একটি বহু-ধর্মীয় কেন্দ্র যার প্রধান দেবতা ছিলেন বৌদ্ধ দেবতা উপুলভান এবং এর শিখর সময়ে এটি  ছিল দ্বীপের অন্যতম বিখ্যাত ধর্মীয় স্থান, যেখানে হিন্দু ও বৌদ্ধ ধর্মের বিভিন্ন সম্প্রদায়ের এক হাজার মূর্তি ছিলো। প্রথম দাপুলার সময়কাল থেকে এটিকে মূলত সিংহলী রাজা এবং বণিক সংগঠনগুলো কর্তৃক রক্ষণাবেক্ষণ করা হতো একটি জনপ্রিয় তীর্থস্থান এবং বিখ্যাত বাণিজ্যস্থান হিসাবে এশিয়া, আফ্রিকা, ইউরোপ এবং মালাবার উপকূলের সাথে এর ব্যাপক যোগাযোগের জন্য। মন্দিরটি ভারত মহাসাগরের সমুদ্রোপরি অভিক্ষিপ্ত সৈকতাংশে পরস্পরযুক্ত খিলানের ওপর নির্মিত হয়েছিল।Horatio John Suckling. Ceylon: A General Description of the Island, Historical, Physical, Statistical (1994). pp.262 বিভিন্ন সিংহলী এবং তামিল রাজবংশের পৃষ্ঠপোষকতায় এবং তীর্থযাত্রীদের কারণে "তেনাভারম মন্দির" অন্যতম গুরুত্বপূর্ণ উপাসনালয় হয়ে ওঠে। ধ্রুপদী দ্রাবিড় স্থাপত্যের চেরা শৈলীতে নির্মিত এই মন্দিরটি ভগবান শিব এবং ভগবান বিষ্ণু সহ অসংখ্য হিন্দু দেবাতার উপাসনালয়ও। এর পুনঃআবিষ্কৃত মূর্তি এবং ধ্বংসাবশেষ খ্রিস্টীয় ৫ম হতে ৭ম শতকের পল্লব শিল্পের উচ্চ মান প্রতিফলিত করে। ডোন্ড্রা একসময় শ্রীলঙ্কার রাজধানী ছিলো।  পর্যটন  ডোন্ড্রা শ্রীলঙ্কার সর্ব-দক্ষিণের চরম বিন্দু। সমুদ্রের সান্নিধ্যের কারণে ১৮৯০ সালে এখানে একটি বাতিঘর নির্মাণ করা হয়; শ্রীলঙ্কার সর্বোচ্চ এবং একই সঙ্গে দক্ষিণ-পূর্ব এশিয়ার অন্যতম উচ্চতম বাতিঘর হওয়ায় এটি পর্যটকদের আকর্ষণের কেন্দ্রে রয়েছে। এছাড়াও প্রাচীন হিন্দু মন্দিরগুলো, যেগুলো পর্তুগিজ ঔপনিবেশিক আমলে ধ্বংস করা হয়েছিলো সেগুলোর অবশিষ্টাংশও পর্যটকদের আকর্ষণ করে।112th death anniversary of C. H. de Soysa – philanthropist unequalled, Dr. K. N. M. D. Cooray Daily News (Sri Lanka) Retrieved 15 October 2015 এর সৈকত এবং বৌদ্ধ বিহারগুলোতেও অবকাশ যাপনে আগত দর্শনার্থীদের ভিড় লক্ষ্মণীয়। পুনর্নির্মিত বিষ্ণু মন্দির এবং বৌদ্ধ বিহার এখনকার সময়ের তীর্থযাত্রীদের জন্যও খুব আকর্ষণীয় পরিদর্শণ কেন্দ্র এবং এখানে এসালা (জুলাই–আগস্ট) মাসে আটদিন ব্যাপী "ডোন্ড্রা মেলা" এবং পেরাহেরা অনুষ্ঠিত হয়।   তথ্যসূত্র    বহিঃসংযোগ    দেবিনুওয়ারা - অফিসিয়াল ওয়েবসাইট ()  বিষয়শ্রেণী:শ্রীলঙ্কার শহর
উইলিয়াম গালাস্‌ (জন্ম: ১৭ আগস্ট ১৯৭৭) একজন ফরাসি রক্ষণভাগের ফুটবলার। তিনি ইংল্যান্ডের আর্সেনাল ক্লাবে খেলেন।   তথ্যসূত্র    বহিঃসংযোগ   বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:স্তাদ মালের্ব কঁয়ের খেলোয়াড় বিষয়শ্রেণী:ফেরনঁ সাস্ত্রে জাতীয় প্রযুক্তি কেন্দ্রের খেলোয়াড় বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:পার্থ গ্লোরি এফসির খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:এ-লিগের খেলোয়াড় বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:২০০৩ ফিফা কনফেডারেশন্স কাপের খেলোয়াড় বিষয়শ্রেণী:উয়েফা ইউরো ২০০৪ খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০০৮ খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফুটবল ফুলব্যাক বিষয়শ্রেণী:ফরাসি পুরুষ ফুটবলার
১৯৮৭ সালের ভারতীয় উপরাষ্ট্রপতি নির্বাচন ভারতের উপরাষ্ট্রপতি নির্বাচন করার জন্য ১৯৮৭ সালের মাঝামাঝি সময়ে অধিষ্ঠিত রামাস্বামী ভেঙ্কটরমণের রাষ্ট্রপতি হিসেবে নির্বাচিত হওয়ার পর পদত্যাগের পর অনুষ্ঠিত হয়।  শঙ্কর দয়াল শর্মা নিবন্ধনের চূড়ান্ত দিনে ২১ আগস্ট ১৯৮৭-এ বিনা প্রতিদ্বন্দ্বিতায় নির্বাচিত ঘোষিত হন।BACKGROUND MATERIAL  REGARDING FOURTEENTH ELECTION TO THE OFFICE OF THE VICE-PRESIDENT, 2012, ELECTION COMMISSION OF INDIA নির্বাচনে একাধিক প্রার্থী প্রতিদ্বন্দ্বিতা করলে তা ১৯৮৭ সালের ৭ সেপ্টেম্বর অনুষ্ঠিত হতো।   তথ্যসূত্র   বিষয়শ্রেণী:ভারতের উপরাষ্ট্রপতি নির্বাচন বিষয়শ্রেণী:১৯৮৭-এ ভারতে নির্বাচন
নায়ারি সিনেমা ( (Nairi kinotatron)), একটি সিনেমা হল। এটি দ্বিতীয় বৃহত্তম সিনেমা হল, আর্মেনিয়ার রাজধানী ইয়েরেভান এর সেন্ট্রাল কেনট্রন জেলার, ইসহাকিহান স্ট্রিট এবং মাশটোটস এভিনিউ এর মাঝে অবস্থিত।  ১৯২০ সালে খোলা,  ইয়েরেভান এর প্রাচীনতম থিয়েটার। মূল ভবনটি ১৯৫০-এর দশকে আমিরহান ষ্ট্রীটে অবস্থিত ছিল পরে এটিমাশটোটস এভিনিউতে বর্তমান ভবনটিতে স্থানান্তরিত করা হয়েছিল। ১৯২৬ সালে প্রথম সোভিয়েত-আর্মেনিয়ার চলচ্চিত্র, জারে চলচ্চিত্রটি প্রদর্শিত হয়।  নায়ারি সিনেমারের বর্তমান ভবনটি ১৯৫২ এবং ১৯৫৪ সালের মধ্যে নির্মিত হয়েছিল এবং দুটি হল ছিল। এটি স্থাপত্যশিল্পী আলেকজান্ডার তামানিয়ান দ্বারা পরিকল্পিত।   তথ্যসূত্র   বিষয়শ্রেণী:আর্মেনিয়ার থিয়েটার হলের তালিকা বিষয়শ্রেণী:ইয়েরেভানের ভবন ও স্থাপনা
কর্নেল স্যার ক্লিমেন্ট মলিনিক্স রয়ডস  (৩ এপ্রিল ১৮৪২ - ২৮ জানুয়ারী ১৯১৬) ছিলেন একজন ব্রিটিশ সৈনিক যিনি ১৮৯৫ থেকে ১৯০৬ সাল পর্যন্ত রচডেলের জন্য রক্ষণশীল সংসদ সদস্য (এমপি) ছিলেন।  তিনি ১৮৯২ সালে অসফলভাবে দাঁড়িয়েছিলেন, ১৮৯৫ সালে লিবারেলদের থেকে আসনটি জিতেছিলেন, ১৯০০ সালে এটি দখল করেছিলেন, কিন্তু ১৯০৬ সালের লিবারেল ল্যান্ডস্লাইডে তাদের কাছে এটি হেরেছিলেন। তিনি ডিউক অফ ল্যাঙ্কাস্টারের নিজস্ব ইয়োম্যানরির কমান্ডিং অফিসার ছিলেন এবং তখন তিনি ২য় ব্যাটালিয়ন ল্যাঙ্কাশায়ার ফুসিলিয়ার্সের অনারারি কর্নেল ছিলেন।"Royds, Col Sir Clement Molyneux, (3 April 1842–28 Jan. 1916), late Colonel Commanding Duke of Lancaster's Own Imperial Yeomanry; Hon. Colonel 2nd Battalion Lancashire Fusiliers; Knight of Justice of the Order of St John of Jerusalem in England". Who Was Who. Oxford University Press. 1 December 2007. Retrieved 4 April 2021.   তথ্যসূত্র    সূত্র      Craig, F.W.S. British Parliamentary Election Results 1885-1918  Whitaker's Almanack, 1893 to 1910 editions  Portrait বিষয়শ্রেণী:ল্যাঙ্কাশায়ার ফুসিলিয়ার্সের কর্মকর্তা বিষয়শ্রেণী:নাইটস ব্যাচেলর বিষয়শ্রেণী:ব্রিটিশ সেনা কর্মকর্তা বিষয়শ্রেণী:১৯১৬-এ মৃত্যু বিষয়শ্রেণী:১৮৪২-এ জন্ম বিষয়শ্রেণী:রচডেলের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:যুক্তরাজ্যের সংসদ সদস্য ১৯০০-১৯০৬
ভুবনেশ্বরী কুমারী হলেন ভারতের প্রাক্তন মহিলা স্কোয়াশ চ্যাম্পিয়ন। তিনি পদ্মশ্রী এবং অর্জুন পুরস্কারের মতো মর্যাদাপূর্ণ পুরস্কারের প্রাপক। তিনি টানা ১৬ বার জাতীয় চ্যাম্পিয়ন হয়ে গিনেস বুক অফ ওয়ার্ল্ড রেকর্ডের রেকর্ডধারীও। তিনি আলওয়ারের প্রাক্তন রাজপরিবারের সদস্য। থাম্ব|210x210পিক্সেল| স্কোয়াশ খেলার সময় ভুবনেশ্বরী কুমারী   প্রাথমিক জীবন  ১৯৬০ সালের ১লা সেপ্টেম্বর ভুবনেশ্বরী নতুন দিল্লিতে জন্মগ্রহণ করেন। তিনি রাজকুমারী ক্যান্ডি নামেও পরিচিত। তিনি রাজস্থানের আলওয়ারের রাজ পরিবারের সদস্য ছিলেন। তাঁর বাবা ও মায়ের নাম যথাক্রমে যশবন্ত সিং এবং বৃন্দা কুমারী। ভুবনেশ্বরী আলওয়ারের মহারাজা তেজ সিং প্রভাকর বাহাদুরের নাতনি। তিনি দিল্লি বিশ্ববিদ্যালয়ের সেন্ট স্টিফেন কলেজ থেকে বিএ করেছেন।   খেলোয়াড় জীবন  তিনি ১৯৭৭ থেকে ১৯৯২ সাল পর্যন্ত টানা ১৬ বছর মহিলা জাতীয় স্কোয়াশ চ্যাম্পিয়ন ছিলেন।  তিনি ৪১টি জাতীয় শিরোপা এবং দুটি আন্তর্জাতিক শিরোপা (কেনিয়ান ওপেন ১৯৮৮ এবং ১৯৮৯) জয়ী।  তিনি তাঁর কৃতিত্বের জন্য ১৯৮২ সালে অর্জুন পুরস্কার এবং ২০০১ সালে পদ্মশ্রী পুরস্কারে ভূষিত হন।  সাইরাস পোঞ্চার সাথে তিনিও ভারতীয় মহিলা স্কোয়াশ দলের কোচ। তাঁরা দুজনেই ২০১৮ সালে ইন্দোনেশিয়ার জাকার্তায় অনুষ্ঠিত এশিয়ান গেমসের জন্য দলকে প্রশিক্ষণ দিয়েছিলেন। থাম্ব|222x222পিক্সেল| ভুবনেশ্বরী কুমারী তাঁর অর্জুন পুরস্কার পাচ্ছেন (২৯শে আগস্ট ১৯৮২)   পুরস্কার ও স্বীকৃতি  তিনি ১৯৮২ সালে অর্জুন পুরস্কারে ভূষিত হন। ২০০১ সালে তিনি পদ্মশ্রী সম্মান প্রাপ্ত হন। এর আগে ১৯৮৩ সালে ক্রীড়াক্ষেত্রে সেরা মহিলার জন্য দিল্লি স্পোর্টস জার্নালিস্ট অ্যাসোসিয়েশন পুরস্কার পান। ১৯৮৪ সালে রাজস্থান স্পোর্টস অ্যাওয়ার্ড কাউন্সিল তাঁকে পুরস্কৃত করেছিল। ১৯৯০ সালের ক্রীড়াক্ষেত্রে সবচেয়ে অসামান্য মহিলার জন্য মহারানা মেওয়ার ফাউন্ডেশন "আরাবলি পুরস্কার"। ১৯৯১ সালে খেলাধুলায় অসাধারণ প্রদর্শনের জন্য কে কে বিড়লা ফাউন্ডেশন পুরস্কার প্রাপ্তি। ১৯৯২ সালে ক্রীড়াক্ষেত্রে সেরা মহিলার জন্য বোম্বে স্পোর্টস জার্নালিস্ট অ্যাসোসিয়েশন অ্যাওয়ার্ড। ১৯৯২ সালের স্পোর্টস পারসন অফ দ্য ইয়ার এবং ভারতীয় স্পোর্টসে সর্বাধিক সংখ্যক শিরোনামের জন্য লিমকা বুক অফ রেকর্ডসে তালিকাভুক্তি। ১৯৯৩ – ৯৪ সালের সেরা মহিলা খেলোয়াড়ের জন্য রাজস্থান অলিম্পিক অ্যাসোসিয়েশন পুরস্কার প্রাপ্তি। খেলাধুলায় শ্রেষ্ঠত্বের জন্য মহারাজা সওয়াই মাধো সিং পুরস্কার প্রাপ্তি।  থাম্ব| ভুবনেশ্বরী কুমারী তাঁর পদ্মশ্রী গ্রহণ করছেন (২৫শে জানুয়ারি ২০০১)   তথ্যসূত্র   বিষয়শ্রেণী:আলোয়ারের ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:রাজস্থানি ব্যক্তি বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:অর্জুন পুরস্কার প্রাপক বিষয়শ্রেণী:রাজস্থানের নারী ক্রীড়াবিদ
ফুলেরা () ভারতের রাজস্থান রাজ্যের জয়পুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৮৭ মিটার (১২৬৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ফুলেরা শহরের জনসংখ্যা হল ২১,৬৩৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে ফুলেরা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
অবচয় () বলতে ব্যবহারজনিত কারণে সম্পত্তির মূল্য অবনতিকে বলে। হিসাববিজ্ঞানের মিলকরণ নীতি অনুসারে অবচয় ধার্য করা হয়। অবচয় হল সম্পত্তি ব্যবহারের বার্ষিক চার্জ। এটি ধার্যের ফলে সম্পত্তি ও মালিকানা সত্ত্ব হ্রাস পায়। অবচয় ধার্য না করলে সম্পত্তি ও মালিকানা সত্ত্ব বেশি দেখানো হয়।  পৃথিবীর বিভিন্ন দেশে বিভিন্ন ভাবে অবচয় গণনা করা হয়ে থাকে। তার মধ্যে জনপ্রিয় পদ্ধতি গুলো হচ্ছে নির্দিষ্ট শতাংশ পদ্ধতি, সরল রৈখিক পদ্ধতি, ক্রমহ্রাসমান জের পদ্ধতি, উৎপাদন ঘণ্টা পদ্ধতি ইত্যাদি। উদাহরণ, এক ব্যক্তি ১,০০০০০ টাকা দিয়ে একটি বাইক কিনলো। বাইকের অবচয় ১০% ধরা হলে, এক বছর পরে ঐ বাইকের সমাপনী মূল্য দাঁড়াবে ৯০০০০টাকা (১০০০০০X১০%=১০০০০টাকা, আবার ১০০০০০-১০০০০=৯০০০০টাকা)। এক বছরে ঐ বাইকের অবচয় খরচ ১০,০০০টাকা।   তথ্যসূত্র   বিষয়শ্রেণী:হিসাববিজ্ঞান
লুসি থুমাইয়ান বা রসিয়ার দে ভিস্মে (১৮৯০–১৯৪০) একজন আর্মেনীয় নারী অধিকার এবং শান্তি কর্মী ছিলেন। আর্মেনিয়া থেকে বিতাড়িত হয়ে তিনি এতিম আর্মেনিয়ানদের জন্য চিগওয়েলে একটি স্কুল তৈরি করতে সাহায্য করেছিলেন। তিনি ১৯১৫ সালে হেগ সম্মেলনে মহিলাদের অংশগ্রহণের আগে শান্তির জন্য একটি ইশতেহার প্রকাশ করেছিলেন। পরে, তিনি লীগ অফ নেশনস-এর জন্য কাজ শুরু করেন।  জীবন লুসি থুমাইয়ান সুইজারল্যান্ডে রসিয়ার দে ভিস্মে নামে জন্মগ্রহণ করেন। thumb|320px|left|১৯১৫ সালের মহিলাদের আন্তর্জাতিক কংগ্রেস। বাম থেকে ডানে:১. লুসি থুমাইয়ান - আর্মেনিয়া, ২.  লিওপোল্ডাইন কুলকা - অস্ট্রিয়া, ৩. লরা হিউজেস - কানাডা, ৪. রোজিকা সুঁইমার - হাঙ্গেরি, ৫. অনিতা অগসপার্গ - জার্মানি, ৬. জেন অ্যাডামস - মার্কিন যুক্তরাষ্ট্র, ৭. ইউজেনি হ্যানার, ৮. আলেটা জ্যাকবস - নেদারল্যান্ডস, ৯. ক্রিস্টাল ম্যাকমিলান - যুক্তরাজ্য, ১০. রোজা জেনোনি - ইতালি, ১১. অ্যানা ক্লেম্যান - সুইডেন, ১২. থোরা দাউগার্ড - ডেনমার্ক, ১৩. লুউইস কেইলহাউ - নরওয়ে  ১৮৯২ সালের আগস্টে, তিনি বের্নে শান্তির জন্য একটি কংগ্রেসে অংশ নিয়েছিলেন। তিনি সেখানে বক্তাদের মধ্য একজন ছিলেন।  তিনি এবং তার স্বামী রেভারেন্ড অধ্যাপক গ্যারাবেদ থুমাইয়ান আর্মেনিয়া থেকে বিতাড়িত হন এবং তারা ব্রিটেনে নির্বাসিত হন। সেখানে, তারা ১৯০৬ সালে আর্মেনীয়দের জন্য চিগওয়েলের ওখুরস্টে একটি এতিমখানা এবং বিদ্যালয়ের প্রতিষ্ঠা করেছিলেন।  ১৯১১ সালে, তিনি লন্ডনে ফার্স্ট ইউনিভার্সাল রেস কংগ্রেসে যোগ দেন যা বর্ণবিদ্বেষ বিরোধী একটি প্রাথমিক প্রচেষ্টা ছিল। উসমানীয় সাম্রাজ্যে থেকে নির্বাসিত হওয়া সত্ত্বেও তিনি তুর্কি প্রতিনিধিদের একসাথে কাজ করার প্রয়োজনের প্রতীক হিসেবে গ্রহণ করেছিলেন।  ১৯১৪ সালে, তিনি শান্তির জন্য একটি ইশতেহার প্রকাশ করেছিলেন যার প্রতিপাদ্য বিষয় ছিল "যুদ্ধ মানবসৃষ্ট, এটা নারীকে পূর্বাবস্থায় ফিরিয়ে দিতে হবে"। তিনি প্রস্তাব করেছিলেন যে যুদ্ধের কারণে সৃষ্ট বিরোধের সমাধান না হওয়া পর্যন্ত নারীদের সাপ্তাহিক সভা করা উচিত। একই বছরের ডিসেম্বরে, তিনি ইউরোপের একটি পত্রিকার সম্পাদকীয় কার্যালয়ে একটি চিঠি পাঠান, যাতে ফ্রান্সের নারীদের সামনে যাওয়ার আহ্বান জানানো হয়।  ১৯১৫ সালে, থুমাইয়ান হেগ ভ্রমণ করেন। সেখানে তিনি মহিলাদের হেগ সম্মেলনে আর্মেনিয়ার প্রতিনিধিত্ব করেছিলেন। তিনি ১৯১৫ সালের ২৫শে এপ্রিল সম্মেলনে উপস্থিত হন। আর্মেনিয় গণহত্যা শুরু হওয়ার আগের দিন তখন আর্মেনিয়ায় শত শত বুদ্ধিজীবীকে গ্রেফতার করা হয়েছিল।  থুমাইয়ান সম্মেলনে প্রধান প্যানেলে ছিলেন। সম্মেলনের পর, তিনি নভেম্বর পর্যন্ত নেদারল্যান্ডসে অবস্থান করেন। তিনি সামগ্রিক বিষয় প্রচার করতে ব্যস্ত ছিলেন এবং তিনি আর্মেনিয়ার মারসোয়ানে শেষ দেখা ৩০ আত্মীয়দের সম্পর্কে তথ্য পেতে মরিয়া ছিলেন।  যুদ্ধ শেষ হওয়ার পর, ডাব্লিউআইএলপিএফ তাকে লীগ অফ নেশনস কমিশনে কাজ করার জন্য এগিয়ে নিয়ে যায়। তিনি আর্মেনিয়ায় গণহত্যার শিকারদের জন্য বিচারের জন্য কাজ চালিয়ে যান।  থুমাইয়ান ১৯৪০ সালে মার্কিন যুক্তরাষ্ট্রে মারা যান।  তথ্যসূত্র  বিষয়শ্রেণী:১৮৯০-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:আর্মেনীয় নারী অধিকার কর্মী
ঘানা অলিম্পিক কমিটি (; এছাড়াও সংক্ষেপে আইওসি কোড জিএইচএ দ্বারা পরিচিত) হলো ঘানার জাতীয় অলিম্পিক কমিটি। এই সংস্থাটির ১৯৫১ সালে প্রতিষ্ঠিত হয়েছে; প্রতিষ্ঠার ১ বছর পর ১৯৫২ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ঘানার আক্রায় অবস্থিত।  বর্তমানে ঘানা অলিম্পিক কমিটির সভাপতির দায়িত্ব পালন করছেন বিন নুনু মেনসাহ, যিনি ২০১৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মুহাম্মদ বাদায় শাহনুন।  ইতিহাস ১৯৫১ সালে ঘানার বহু-ক্রীড়ার সর্বোচ্চ সংস্থা হিসেবে ঘানা অলিম্পিক কমিটি প্রতিষ্ঠিত হয়েছে। জেএল আনাং এই সংস্থার প্রথম সভাপতির দায়িত্ব পালন করেছেন।  প্রতিষ্ঠার প্রায় ১ বছর পর ঘানা ১৯৫২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ২০১০ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে ঘানা  তথ্যসূত্র  বহিঃসংযোগ     এএনওসিতে ঘানা অলিম্পিক কমিটি   অলিম্পিডিয়ায় ঘানা অলিম্পিক কমিটি   অলিম্পিক.কমে ঘানা অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে ঘানা বিষয়শ্রেণী:ঘানার ক্রীড়া পরিচালনা পরিষদ বিষয়শ্রেণী:১৯৫১-এ ঘানায় প্রতিষ্ঠিত বিষয়শ্রেণী:১৯৫১-এ প্রতিষ্ঠিত ক্রীড়া সংস্থা
ইন্টারনেট আসক্তি বা সমস্যাজনক ইন্টারনেট ব্যবহার বলতে সাধারণত ইন্টারনেটের সমস্যাজনক, বাধ্যতামূলক ব্যবহারকে বুঝানো হয়, দীর্ঘ সময় ধরে একজন ব্যক্তির বাস্তব জীবনের বিভিন্ন ক্রিয়ায় উল্লেখযোগ্য অবনতি হয়। তরুণরা ইন্টারনেটের আসক্তির ব্যাধি হওয়ার বিশেষ ঝুঁকিতে রয়েছে। Tomczyk, Lukasz, Solecki, Roman. Problematic internet use and protective factors related to family and free time activities among young people. Kuram ve Uygulamada Egitim Bilimleri/Educational Sciences: Theory & Practice. 2019;19(3):1-13. Cited in: APA PsycInfo at http://ovidsp.ovid.com/ovidweb.cgi?T=JS&PAGE=reference&D=psyc16&NEWS=N&AN=2020-30497-001. Accessed September 28, 2020.   আরও দেখুন   ডোপামিন উপবাস  তথ্যসূত্র   বিষয়শ্রেণী:মানুষ-কম্পিউটার মিথষ্ক্রিয়া বিষয়শ্রেণী:পর্নোগ্রাফি বিষয়শ্রেণী:ইন্টারনেট সংস্কৃতি
মার্শাল ফাহিম জাতীয় প্রতিরক্ষা বিশ্ববিদ্যালয় বা আফগান জাতীয় প্রতিরক্ষা বিশ্ববিদ্যালয় হল আফগানিস্তানের কাবুলে অবস্থিত একটি সামরিক একাডেমি। এটি আনুষ্ঠানিকভাবে আফগান সশস্ত্র বাহিনীর জন্য পূর্বে বিভিন্ন শিক্ষাপ্রতিষ্ঠান স্থাপন করেছিল। বিশ্ববিদ্যালয়টি কাবুলের পশ্চিমে কারগা এলাকায় ১০৫ একর জমির ওপর অবস্থিত। আফগানিস্তান থেকে মার্কিন যুক্তরাষ্ট্রের সৈন্য প্রত্যাহারের পর বর্তমান তালেবান সরকারের আওতায় বিশ্ববিদ্যালয়টি পরিচালিত হচ্ছে।  বিশ্ববিদ্যালয়টির তিনটি স্বতন্ত্র অংশ রয়েছে:   আফগানিস্তানের ন্যাশনাল মিলিটারি একাডেমি (NMAA),  আফগান ন্যাশনাল আর্মি অফিসার একাডেমি (ANAOA)  নন-কমিশনড অফিসার (NCO) একাডেমি। এতে সার্জেন্ট মেজর একাডেমি অন্তর্ভুক্ত থাকবে। এতে ANA বিদেশী ভাষা ইনস্টিটিউটও রয়েছে।   ভৌগোলিক অবস্থান   কারগার ঐতিহাসিক ও কৌশলগত গুরুত্বের মূল চাবিকাঠি হল এর ভৌগোলিক অবস্থান। জায়গাটি কাবুলের পশ্চিম প্রান্তে অবস্থিত একটি নিম্ন মালভূমি, যা উত্তর ও পশ্চিমে অর্ধচন্দ্রাকার আকৃতির পাহাড় দ্বারা পরিবেষ্টিত। দক্ষিণ-পশ্চিমে ওয়ারদাক, গজনি ও কান্দাহারের দিকে যাওয়ার পাহাড়ে কেটে তৈরি করা গিরিপথটি একটি গভীর V আকৃতি তৈরি করেছে। এর পশ্চিমে পাঘমান পর্বত, পাঘমান মালভূমি ও হাজারা ঘাটে যাওয়ার রাস্তা রয়েছে এবং উত্তরে পর্বত ছাড়িয়ে কাবুল উপত্যকা বাগরাম, চারিকর, পারওয়ানের গিরিপথ ও পাঞ্জশির উপত্যকা পর্যন্ত বিস্তৃত।   তথ্যসূত্র   বিষয়শ্রেণী:আফগানিস্তানের বিশ্ববিদ্যালয় বিষয়শ্রেণী:আফগানিস্তান ভিত্তিক শিক্ষাপ্রতিষ্ঠান বিষয়শ্রেণী:কাবুলের বিশ্ববিদ্যালয় ও কলেজ
ঊর্মিলা হিন্দু মহাকাব্য রামায়ণের একটি চরিত্র। ঊর্মিলা ছিলো মিথিলার জনকপুরের রাজা জনক ও এবং তার স্ত্রী সুনয়নার একমাত্র কন্যা, এবং সীতার কনিষ্ঠ বোন। তিনি রামের কনিষ্ঠ ভাই লক্ষ্মণের স্ত্রী ছিলেন। তাদের দুই পুত্র ছিল- অঙ্গদ ও ধর্মকেতু। লক্ষ্মণ যখন রাম ও সীতার সঙ্গে নির্বাসনে যায়, ঊর্মিলা লক্ষ্মণের সঙ্গে যেতে প্রস্তুত ছিল, কিন্তু লক্ষ্মণ দ্বিধান্বিত মনে তাকে তার পিতা-মাতার যত্ন নেওয়ার জন্য অযোধ্যায় ফিরে যেতে বলে। ঊর্মিলা তার উর্মিলা নিদ্রা নামে অনন্য ত্যাগের জন্য উল্লেখযোগ্য।  রাজস্থানের ভরতপুর জেলায় লক্ষ্মণ ও উর্মিলাকে নিবেদিত একটি মন্দির রয়েছে। ১৮৭০ খ্রিস্টাব্দে ভরতপুরের তৎকালীন শাসক বলবন্ত সিংহ কর্তৃক মন্দিরটি নির্মিত হয় এবং ভরতপুর রাজ্যের রাজকীয় পরিবার কর্তৃক রাজপ্রাসাদ হিসেবে গণ্য করা হয়।   ব্রহ্মচর্য  শ্রী রাম যখন লক্ষ্মণ ও দেবী সীতাকে নিয়ে বনগমন করেন তখন লক্ষ্মণের ব্রহ্মচর্যের কারণে ঊর্মিলাকে রেখে যান অযোধ্যার রাজভবনে। স্বামী বনে বাস করছেন বলে দেবী ঊর্মিলা ব্রহ্মচারিণী হয়ে ১৪ বছর খড়ের শয্যায় শুতেন আর ফলাহার করতেন। ঊর্মিলার তপস্যার ফলে লক্ষ্মণ পরবর্তীকালে রাবণপুত্র ইন্দ্রজিতকে বধ করতে সক্ষম হন।   তথ্যসূত্র    আরো পড়ুন   Valmiki Ramayana, English verse translation  by Desiraju Hanumanta Rao, K. M. K. Murthy et. al.  Ramayana, English verse translation by Ralph T. H. Griffith at the Project Gutenberg  বিষয়শ্রেণী:রঘুবংশ বিষয়শ্রেণী:রামায়ণের চরিত্র বিষয়শ্রেণী:সূর্য রাজবংশ
500px|thumb|right|পর্নোগ্রাফি আইনের বিশ্ব মানচিত্র:  বেলারুশে, পর্নোগ্রাফিক সামগ্রী বা পর্নোগ্রাফিক প্রকৃতির বস্তুর বিতরণ বা প্রচারের উদ্দেশ্যে উত্পাদন, বিতরণ, প্রচার, প্রদর্শনীর পাশাপাশি দখল করা বেলারুশীয় ফৌজদারি আইন দ্বারা শাস্তিযোগ্য এবং এর ফলে জরিমানা, বাধ্যতামূলক সম্প্রদায় পরিষেবা বা ৪ বছর পর্যন্ত জেল হতে পারে। . Republic of Belarus Criminal Code — Article 343. "Production and distribution of pornografic materials or objects of pornographic nature".   শিশু পর্নোগ্রাফির সহজ দখল আইনী,  তবে অপ্রাপ্তবয়স্ককে চিত্রিত করে পর্নোগ্রাফিক সামগ্রীর উত্পাদন এবং বিতরণ অবৈধ এবং ১৩ বছর পর্যন্ত কারাদণ্ডে শাস্তিযোগ্য।   পর্নোগ্রাফি শিল্পে ক্রিয়াকলাপ সাম্প্রতিক বছরগুলিতে আরও জনপ্রিয় হয়ে উঠেছে, এবং পর্নোগ্রাফি প্রযোজকদের অর্থ উপার্জনে সামান্য সমস্যা ছিল। বেলারুশীয় পর্নোগ্রাফাররা বেলারুশের ভিতরে এবং বাইরে কাজ করে।   ২০১২ সালে, কর্তৃপক্ষ পর্নোগ্রাফি নির্মাতা এবং পরিবেশকদের বিরুদ্ধে ক্র্যাক ডাউন শুরু করে। আইনশৃঙ্খলা বাহিনীর সাথে, শিক্ষা, সংস্কৃতি এবং স্বাস্থ্যসেবা কর্মকর্তারা আগস্ট ২০১২ এ এক সপ্তাহের জন্য যুব পর্নোগ্রাফি বিতরণের বিরুদ্ধে লড়াইয়ে সহায়তা করেছিল। পর্নোগ্রাফি প্রযোজক ও পরিবেশকদের খুঁজে বের করতে পুলিশ স্কুলছাত্রীদের মোবাইল ফোনে পর্নোগ্রাফি খোঁজে। পর্নোগ্রাফি সম্প্রতি পর্যন্ত বেলারুশে একটি লাভজনক ব্যবসা ছিল, যখন কর্তৃপক্ষ তাদের ট্র্যাক করা শুরু করে। ২০০৯ সালে ১৫৭টি এবং ২০১২ সালের প্রথমার্ধে ১৩৬টি ঘটনা প্রতিবেদন করা হয়েছে   নভেম্বর ২০১২ সালে, ২১ বছর বয়সী বেলারুশীয় ব্যক্তিকে তার সামাজিক যোগাযোগ মাধ্যমের পৃষ্ঠায় ৮টি পর্নোগ্রাফিক ভিডিও প্রকাশ করার জন্য ৪ বছরের কারাদণ্ড দেওয়া হয়েছিল।    তথ্যসূত্র   বিষয়শ্রেণী:বেলারুশীয় পর্নোগ্রাফি
thumb|গেলো-রোমান দায়ানার ক্ষু্দ্রাকার ব্রোঞ্জ মূর্তী (১ম শতাব্দীর শেষে) দায়ানা রোমাণ পুরাণে বর্ণিত শিকার, চন্দ্র ও সন্তান প্রসবের দেবী। গ্রিক পুরাণে দায়ানার প্রতিষঙ্গী চরিত্র আর্টেমিস। বারো অলিম্পিয়ানদের অন্যতম দেবী। দায়ানা বন্য পশুদের সাথে কথা বলতে পারত এবং তাদের নিয়ন্ত্রক করতে পারত।Larousse Desk Reference Encyclopedia, The Book People, Haydock, 1995, p. 215. দায়ানা রোমান পূরানের তিনজন কুমারী দেবীর অন্যতম। বাকি দু্ইজন হলেন, ভেস্তা ও মিনার্ভা।  বর্ণনা শিকারের দেবী হিসাবে, দায়ানাকে ছোট টিউনিক ও শিকারের বুট পরিবহিতা অবস্থায় দেখা যায়। প্রায়ই তার হাতে থাকে ধনুক ও কাধে থাকে তূণ, সাথে থাকে একটি হরিণ অথবা শিকারী কুকুর। ভেনাসের মতো দায়ানাকেও খুব সুন্দরী তরুণী হিসাবে চিত্রিক করা হয়েছে। উষ্ণীষ হিসাবে পরিহিত অর্ধচন্দ্র, দায়ানার একটি বিশেষ চিহ্ন।  তথ্যসূত্র   বিষয়শ্রেণী:রোমান পুরাণের চরিত্র বিষয়শ্রেণী:প্রাণী দেবী
পানশির উপত্যকা (এছাড়াও বানান পাঞ্জশির বা পঞ্জশির; পশতু/দারি:  – Dare-ye Panjšēr; আক্ষরিকভাবে পাঁচ সিংহের উপত্যকা) উত্তর-মধ্য আফগানিস্তানের একটি উপত্যকা, কাবুল এর উত্তরে, হিন্দুকুশ পর্বতমালার কাছে। এটি পানশির নদী দ্বারা বিভক্ত। উপত্যকায় আফগানিস্তানের সবচেয়ে বড় জাতিগত তাজিকসহ ১০ লক্ষেরও বেশি লোকের বাসস্থান। ২০০৪ সালের এপ্রিল মাসে এটি নতুন পাঞ্জশির প্রদেশ এর হৃদয় হয়ে ওঠে, যা পূর্বে পারওয়ান প্রদেশ এর অংশ ছিল।  ব্যুৎপত্তি পাঞ্জশির নামের অর্থ "পাঁচটি সিংহ", পাঁচ پنج ("পাঞ্জ", পাঁচ) এবং شیر ("শের" বা "শির", সিংহ) থেকে। নামটি প্রাচীন হিন্দু মহাকাব্য "মহাভারত" থেকে পাঁচ পঞ্চপাণ্ডবের সাথে সম্পর্কিত। পাণ্ডবরা "মোক্ষ" খুঁজতে ভ্রমণের সময় স্থানটি পরিদর্শন করেছিলেন।  ইতিহাস অর্থনীতি এবং প্রাকৃতিক সম্পদ জনপ্রিয় সংস্কৃতি তথ্যসূত্র  বহিঃসংযোগ  বিষয়শ্রেণী:আফগানিস্তানের উপত্যকা
জেরেমিয়া মাতিবিরি (জন্ম: ৩১ মে, ১৯৭১) হারারে এলাকায় জন্মগ্রহণকারী জিম্বাবুয়ের ক্রিকেট আম্পায়ার। ২০০৫ সালে প্রথম-শ্রেণীর ক্রিকেটে সর্বপ্রথম আম্পায়ারিত্ব করেন।  ২০১১ সালে প্রথমবারের মতো টুয়েন্টি২০ আন্তর্জাতিকে জিম্বাবুয়ে-পাকিস্তানের মধ্যকার খেলাটি পরিচালনা করেন।   আরও দেখুন   আম্পায়ার  রাসেল টিফিন  টেস্ট ক্রিকেট আম্পায়ারদের তালিকা   তথ্যসূত্র   বিষয়শ্রেণী:জিম্বাবুয়ের ওডিআই ক্রিকেট আম্পায়ার বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ের টি২০আই ক্রিকেট আম্পায়ার বিষয়শ্রেণী:হারারে থেকে আগত ক্রিকেটার বিষয়শ্রেণী:জিম্বাবুয়ের ক্রিকেট আম্পায়ার বিষয়শ্রেণী:হারারের ক্রীড়াব্যক্তিত্ব
লেভেন্তে রিজ (২ ডিসেম্বর ১৯৭৪ – ১৯ সেপ্টেম্বর ২০১৯) একজন হাঙ্গেরীয় শিক্ষাবিদ ও রাজনীতিবিদ ছিলেন। তিনি ২০১০ সাল থেকে ২০১৪ সাল পর্যন্ত হাঙ্গেরীয় আইনসভায় রাকোসমেন্তে সংসদীয় আসনের সাংসদ হিসেবে দায়িত্ব পালন করেছেন। তিনি ১ অক্টোবর ২০০৬ থেকে মৃত্যুর পূর্ব পর্যন্ত রাকোসমেন্তের মেয়র ছিলেন।  তিনি ১৪ মে ২০১০ থেকে ৫ মে ২০১৪ পর্যন্ত অর্থ ও তথ্য প্রযুক্তি সংক্রান্ত কমিটির সদস্য হিসেবে দায়িত্ব পালন করেছিলেন।  ২০১৯ সালের ১৩ আগস্ট লেভেন্তে রিজ ঘোষণা দিয়েছিলেন যে, তিনি স্বাস্থ্যগত কারণে ২০১৯ সালের হাঙ্গেরীয় স্থানীয় সরকার নির্বাচনে প্রতিদ্বন্দ্বিতা করবেন না। তিনি ২০১৯ সালের ১৯ সেপ্টেম্বর মৃত্যুবরণ করেন।  তথ্যসূত্র  বিষয়শ্রেণী:১৯৭৪-এ জন্ম বিষয়শ্রেণী:২০১৯-এ মৃত্যু বিষয়শ্রেণী:বুদাপেস্টের রাজনীতিবিদ বিষয়শ্রেণী:হাঙ্গেরীয় শিক্ষাবিদ বিষয়শ্রেণী:হাঙ্গেরীয় রাজনৈতিক বিজ্ঞানী বিষয়শ্রেণী:হাঙ্গেরির বিভিন্ন স্থানের মেয়র বিষয়শ্রেণী:ইওটভোস লোরান্ড বিশ্ববিদ্যালয়ের প্রাক্তন শিক্ষার্থী